Diari Oficial de la Generalitat Valenciana


Sumari del DOGV 3283, del 10-07-1998 (1998/5775)

DECRET 88/1998, de 16 de juny, del Govern Valencià, pel qual s'accepta la cessió gratuïta de la propietat de l'immoble de 110,65 m2 de superfície que forma part del local en planta baixa situat al carrer Sichar núm. 25 de Torreblanca, destinat a la ubicació de la Unitat Territorial de la Conselleria d'Agricultura, Pesca i Alimentació en Torreblanca, realitzada per l'ajuntament d'aquest municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/06/16/88/dof/vci/html**

### Dades del document

Número de DOGV
:   3283

Data del DOGV
:   10-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5775


Data del document
:   16-06-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 88/1998, de 16 de juny, del Govern Valencià, pel qual s'accepta la cessió gratuïta de la propietat de l'immoble de 110,65 m2 de superfície que forma part del local en planta baixa situat al carrer Sichar núm. 25 de Torreblanca, destinat a la ubicació de la Unitat Territorial de la Conselleria d'Agricultura, Pesca i Alimentació en Torreblanca, realitzada per l'ajuntament d'aquest municipi. [1998/X5775]
  
L'Ajuntament de Torreblanca, en les sessions plenàries dels dies 18 de setembre i 3 d'octubre de 1997, acordà la cessió gratuïta a la Generalitat Valenciana de la propietat de l'immoble de 110,65 m2 que forma part del local en planta baixa situat al carrer Sichar núm. 25 d'aquesta població, propietat d'aquest ajuntament.
  
La cessió es realitza amb la finalitat determinant que l'immoble es destine a la ubicació de la Unitat Territorial de l'Oficina Comarcal «La Plana de Vinaròs-Baix Maestrat».
  
A petició de la consellera d'Agricultura, Pesca i Alimentació s'iniciaren els tràmits legals oportuns per a l'acceptació i formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
En virtut d'això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 16 de juny de 1998,
  
DECRETE
  
Article 1
  
S'accepta la cessió gratuïta de la propietat, realitzada per l'Ajuntament de Torreblanca, de l'immoble de 110,65 m2 de superfície que forma part del local en planta baixa situat al carrer Sichar núm. 25 de Torreblanca, que confronta: nord, paredó de 0,15 cm que es separador amb l'altra dependència (finca matriu de la qual se segrega), i pertanyerà, a l'efecte de gruix, en una meitat a cada un dels immobles o dependència resultants; sud, carrer Sichar; est, carrer Sichar núm. 21; i oest, carrer Alcalde París. Forma part de la parcel·la cadastral núm. 1660315BE6516D0001.
  
Aquesta finca haurà de segregar-se de la inscrita en el Registre de la Propietat d'Orpesa, tom 1010, llibre 89, foli 212, finca 547.
  
Article 2
  
La cessió gratuïta realitzada per l'Ajuntament de Torreblanca s'efectua amb la condició resolutòria que l'immoble es destine a la ubicació de la Unitat Territorial de Torreblanca de l'Oficina Comarcal «La Plana de Vinaròs-Baix Maestrat».
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat de la cessió haurà d'incorporar-se a l'Inventari General de Béns i Drets de la Generalitat Valenciana, i inscriure's al seu nom en el Registro de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública dura a terme els tràmits necessaris per a donar efectivitat al que disposa aquest decret.
  
València, 16 juny de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda, i Administració Pública,


Còpia Permalink ELI